***\*Vedlegg til e-post med informasjon til rektor/AKS-leder\****

**INFORMASJON OM ÅRETS BRUKERUNDERSØKELSE AV AKTIVITETSSKOLETILBUDET (AKS)**

Kjære foresatte,

Foresatte med barn i Osloskolen inviteres av Utdanningsetaten (UDE) til å delta i årets brukerundersøkelse av tilbudet i Aktivitetsskolen (AKS). UDE oppfordrer **alle foresatte med barn i 1.-4. trinn** (inkludert de som ikke benytter seg av AKS), samt **foresatte med barn i 5.-7. trinn som benytter seg av aktivitetsskoletilbudet** om å delta.

Hensikten med undersøkelsen er å få konkrete tilbakemeldinger på tilbudet i AKS. Slik kan vi videreutvikle tilbudet til det beste for deg og dine barn.

**PRAKTISK GJENNOMFØRING**

NÅR KAN DU SVARE PÅ UNDERSØKELSEN?

* Undersøkelsen vil gjøres tilgjengeligfra **torsdag 23. november, t.o.m. onsdag 6. desember**.

HVORDAN KAN DU SVARE PÅ UNDERSØKELSEN?

* Du vil motta **SMS eller e-post og med lenke til undersøkelsen.**
* Du kan svare på undersøkelsen fra mobiltelefon, nettbrett eller PC.
* Du kan også klikke deg direkte inn via denne lenken: <https://www.digiaks.no/aks/>
* Undersøkelsen vil ta **ca. 10 minutter** å besvare for de som *har* barn i AKS, og **ca. 5 minutter** for de som *ikke* har barn i AKS.

HVEM GJELDER UNDERSØKELSEN FOR?

* **Alle foresatte med barn i 1.-4. trinn,** inkludert de som ikke benytter seg av AKS.
* **Foresatte med barn i 5.-7. trinn som deltar i AKS.**

SPRÅK

* Undersøkelsen kan besvares på **ni språk:** norsk, engelsk, nordsamisk, arabisk, polsk, somali, tyrkisk, urdu og vietnamesisk.

PERSONVERN

* Undersøkelsen er anonym, og alle svar blir behandlet konfidensielt.

Takk for at du tar deg tid til å gi Osloskolen verdifull tilbakemelding.

Vennlig hilsen,

Osloskolen